alexandrainst/scandi-wiki huggingface dataset:
Botolv Hov

Botolv Hov () var ein norsk industrigründer og Arbeidarparti-politikar. Han var fødd i Fresvik i Vik kommune (tidlegare Leikanger kommune), og store delar av året busett på Styvi i Nærøyfjorden i Aurland kommune. Hov var medskipar av Fresvik Bærlag i 1956, og bygde privat fryseri for bær i 1957. Han starta Fresvik Produkt AS i 1980 for å produsere element for kjøleromsveggar. Fresvik Produkt utvikla seg til ei suksessverksemd med 50 tilsette og ei omsetning på kring 50 millionar kroner i 2001.

Hov sat i Leikanger kommunestyre i to periodar, ein av dei i formannskapet. Etter at han flytta til Styvi, sat han ein periode i Aurland kommunestyre.

I tillegg hadde han fleire andre tillitsverv i begge kommunar. I 1993 opna han og ektemaken Kjellaug gardsmuseum og starta gardsturisme på Styvi. Hov gav i 2006 ut historieboka Styvi i Nærøyfjorden på Skald forlag.

Botolv Hov er tildelt Kongens fortenestemedalje i sølv.

Bibliografi

Bøker

Kjelder
 Om Botolv Hov i Fylkesleksikon Sogn og Fjordane

Bakgrunnsstoff
 Aritklar av eller om Hov i Lokalhistoriske artiklar Sogn og Fjordane

Norske sakprosaforfattarar
Forfattarar frå Aurland
Forfattarar frå Vik
Lyshøgtid

Lyshøgtid, lysfest eller lysfestival er ei hending som blir markert med lys i ulike former, som eld, fyrverkeri, levande lys, lampar eller elektrisk lys. Mange av dei finn stad på den mørke tida av året, og kan også vera vinterhøgtider.

Lys i ulike religionar 
Lyshøgtider er tett knytt til den symbolske tydinga av lys i religionar. Dette har ofte med gjenføding av sjelen og anda å gjera, eller at det gode og lyse overvinn det vonde og mørke.

Lys i hinduismen 
I hinduismen er lys knytt til det guddommelege, til devaene i motsats til dei demoniske asuraene, og til eit opplyst sinn. Lys blir brukt i daglege rituale, og folk ber til lysguden Savitr gjennom Gayatri-mantra om å lysa opp verda og sinna deira for å bli kvitt vankunne og villfaringar. 

Den største lyshøgtida i hinduismen er divali, eller dipavali, som også blir feira av djainar og sikhar. Ho står mellom anna for lyset sin siger over mørkret, og blir markert ved å tenna lys om natta. Andre lyshøgtider er kartika purnima, tamilske karthikai dipam og onam i Kerala.

Lys i jødedommen 
Innan jødedommen blir lyset sett på som noko som ikkje er av verda, men strøymer ut frå den andre sida av røyndommen. Det er eit symbol på det gode, det vene og det positive. Guddommeleg openberring er i seg sjølv ei openberring av lys. Hannuka er den viktigast lyshøgtida i jødedommen.

Lys i kristendommen 

Bruk av lys i kristendommen handlar ofte om å leva i Guds lys. Kristne høgtider der lys er viktige er jul, advent, påske, kyndelsmesse og luciadagen.

Lys i buddhismen 
I buddhismen kan lys stå for ulike ting - visdommen som fortrenger mørket av vankuna eller tilstadeverande til det guddommelege i alle menneske. Lysoffer kan oppfattast som å setja andre framfor seg sjølv. 

Den burmesiske tazaungdainghøgtida blir feira med lanterner, ofte sende opp med ballongar, til ære for dei gode maktene.

Kjelder

Denne artikkelen bygger på «Winter light festival» frå ,  den 14. desember 2016.
Narve Bonna

Narve Bonna () var ein norsk skihoppar frå Lommedalen i Bærum. Under dei fyrste olympiske vinterleikane i 1924 i Chamonix tok han sølv i spesielt hopprenn og kom dermed på plassen etter Jacob Tullin Thams.

Bonna vart seinare involvert i skiproduksjon og skipa Lommedalens Skifabrikk i 1939. Dei produserte Bonnaskia.

Kjelder 

Norske skihopparar
Olympiske sølvmedaljevinnarar for Noreg
Medaljevinnarar under vinter-OL 1924
Norske deltakarar under vinter-OL 1924
Skihopparar under vinter-OL 1924
Folk frå Bærum
Frederick Chiluba

Frederick Jacob Titus Chiluba () var president i Zambia frå 1991 til 2002.

Fagforeiningsleiaren Chiluba vann i 1991 presidentvalet i Zambia som kandidat for Movement for Multi-party Democracy (MMD), og slo dermed den sitjande presidenten gjennom 23 år; Kenneth Kaunda. Chiluba vart attvald i 1996 og sat ut den andre femårsperioden til 2002.
Etter han gjekk av vart Chiluba over fleire år granska og så tiltalt for korrupsjon. Han vart endeleg frikjend i 2009.

Kjelder
Denne artikkelen bygger på «Frederick Chiluba» frå ,  den 14. desember 2016.  
 

Zambisk politikk
Zambiske presidentar
Viktor Tsjernomyrdin

Viktor Stepanovitsj Tsjernomyrdin () var ein russisk politikar frå landsbyen Tsjorny Otrog i Orenburg oblast. Han var statsminister i Russland frå 1992 til 1998.

Tsjernomyrdin var sentral då energiselskapet Gazprom vart danna i 1989, og han var den fyrste styreformannen i selskapet til 1992. I 1992 vart han utnemnd til statsminister i Russland av den russiske presidenten, Boris Jeltsin. Dei neste seks åra var Tsjernomyrdin den fyrste og, hittil, lengstvarige statsministeren i landet. Gjennom 1990-åra var han ein sentral aktør i russisk politikk, særleg som ein aktiv utøvar kva gjaldt omskipinga frå planøkonomi til marknadsøkonomi. 

Frå 2001 til 2009 var han Russlands ambassadør i Ukraina. Han er gravlagd på Novodevitsjijgravstaden i Moskva.

Ei utsegn Tsjernomyrdin kom med i 1993; «Vi meinte det beste, men det enda som alltid», har i russisk kultur vorte eit ståande uttrykk, ein slags aforisme. Utsegna skal elles visstnok opphavleg ha vorte forma av satirikaren Mikhail Saltykov-Sjtsjedrin på 1800-talet.

Kjelder
Denne artikkelen bygger på «Viktor Chernomyrdin» frå ,  den 14. desember 2016.  
 

Russiske politikarar
Russiske regjeringsleiarar
Hans Jakob Reite

Hans Jakob Reite () er ein norsk sivilagronom, informasjonsarbeidar og kulturarbeidar. Han vaks opp på Sunnmøre og er busett i Førde. Reite er sivilagronom frå Landbrukshøgskulen (1982) og Pedagogisk seminar ved Universitetet i Tromsø (1985). Han har yrkeserfaring frå rådgjeving og forvalting i landbruk (ca sju år), informasjons- og organisasjonsarbeid hjå Fylkesmannen i Sogn og Fjordane (ca ti år), sals- og informasjonssjef i fem år ved Sogn og Fjordane Teater og frå 2013 tilsett på Høgskulen i Sogn og Fjordane. 
Reite har vore aktiv i oppstartinga og arbeidet med Førderevyen og han har i mange år hatt einmannsfirmaet "Skråblikk - Hans Jakob Reite på kulturoppdrag".

Bibliografi

Bøker

I tidsskrift- eit utval
 Lokalhistoriske artiklar Sogn og Fjordane

Kjelder
 Høgskulen på Vestlandet
 Kulturnett Sogn og Fjordane

Norske sakprosaforfattarar
Forfattarar frå Førde
Strå

Strå (norrønt strá) er ei daglegdags nemning på stengelen til gras, som ofte er hol, rund og ledda. I vid tyding kan omgrepet visa til alle runde, tynne stengler.

Avrivne strå kan ha ulike bruksområde både i frisk og tørka tilstand, og går att i fleire faste uttrykk.
Ein kan tygga på friske strå.
Når ein plukker bær som blåbær eller markjordbær kan ein tre dei på strå for å samla dei.

Tørka strå kan brukast til dyrefôr eller som materiale, til dømes til taktekking.

Å dra strå er ein gammal måte å trekka lodd om noko. Å trekka det kortaste strået tyder at ein tapar, medan å dra det lengste tyder at ein vinn.
I ein del val har ein nytta strå for å velja ein kandidat der to toppkanditatar har fått like mange røyster. Dette er til dømes mogleg ved lokalval i Storbritannia, der ein også kan slå mynt eller krone. Slike metodar er også mogleg i lokalval fleire stader i USA. Han blei nytta 20. november 2015 ved delstatsvalet i Mississippi etter at begge kandidatane fekk 4 589 røyster. Trekkinga av to sugerøyr (engelsk drinking straw) førte til at Blaine Eaton blei gjenvald til Mississippi House of Representatives.

Sjå òg
Halm
Høy

Kjelder

Delar av denne artikkelen bygger på «Drawing straws» frå ,  den 27. desember 2016.  
 

Gras

Naturmateriale
Ord frå norrønt
Kurt Rutledal

Kurt Rutledal () er ein norsk ingeniør og forfattar. Han bur i Bulandet i Askvoll kommune. Rutledal jobbar som prosessdataingeniør i Nordsjøen.

Bibliografi

Bøker

Kjelder
 Selja forlag

Norske barnebokforfattarar
Forfattarar frå Askvoll
Nynorskforfattarar
Tor Yttri

Tor Yttri () er ein norsk journalist og fotograf frå Sogndal i Sogn og Fjordane.   Han har vore sentral i Fjellsportfestivalen Bratt Moro og arbeidet med å utvikle Sogndal som stad for toppturentusiastar.  I 2013 vart han tildelt Sogndal kommune sin kulturpris.

I 2006 gav Yttri ut fotoboka Til fjells i Sogn og Jotunheimen.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder 
 Fylkesleksikon for Sogn og Fjordane 

Forfattarar frå Sogndal
Norske sakprosaforfattarar
Norske fotografar
Bodil Fjellestad Eikrem

Bodil Fjellestad Eikrem () er ein norsk kokk. Ho er frå Gloppen. Eikrem har arbeidd på kjende restaurantar som Lofoten Fiskerestaurant i Oslo og Spisekroken i Bergen. Ho er kjøkkensjef på Gloppen hotell i Sandane, og er kåra til Årets Bondelagskokk 2013/2014.

Bibliografi

Bøker

Kjelder
 Selja forlag

Norske sakprosaforfattarar
Forfattarar frå Gloppen
Norske kokkar
Gunnar Yttri

Gunnar Yttri () er ein norsk historikar og forfattar frå Sogndal. Han var dekan ved Høgskulen i Sogn og Fjordane og er tilsett som forskar ved Høgskulen på Vestlandet. I september 2020 vart han vald til rektor ved Høgskulen på Vestlandet med byrjingsdato 1. januar 2021.

Bibliografi

Bøker

I bøker - eit utval

I tidsskrift - eit utval
 Lokalhistoriske artiklar Sogn og Fjordane

Kjelder 

 Fylkesleksikon for Sogn og Fjordane

Bakgrunnsstoff
Publikasjonar i Cristin

Forfattarar frå Sogndal
Norske sakprosaforfattarar
Høgskulen i Sogn og Fjordane
Tilsette ved Høgskulen på Vestlandet
Rektorar ved Høgskulen på Vestlandet
Jølst

Jølst er eit blad som blir gjeve ut av Jølster Mållag og hovudsakleg har kulturhistorisk og lokalhistorisk innhald relatert til Jølster. Bladet såg dagens lys i 1984 og kom ut med eitt nummer for året fram til 2013 då redaksjonen la inn årane. Det lukkast ikkje Jølster Mållag å få på plass ny redaksjon, og bladet låg nede i to år før ny redaksjon kom inn våren 2016. Dermed var den 31. utgåva av bladet på plass i god tid før jula 2016.

Bakgrunnsstoff
Eldre utgåver av bladet
Jølst ved lokalhistoriewiki

Skipingar i 1984
Norske tidsskrift
Jølster kommune
Åse Kongsvik

Åse Kongsvik () er ein norsk kokk og kokebokforfattar. Ho er fødd på Tysnes og busett på Hermansverk i Leikanger kommune. Kongsvik er utdanna sjukepleiar.
Ho starta i 1996 Henjatunet gardskjøken. Kongsvik har gitt ut fleire kokebøker.

Bibliografi

Bøker

I bøker - eit utval

Kjelder
 Om Åse Kongsvik i Fylkesleksikon Sogn og Fjordane 

Norske sakprosaforfattarar
Norske kokkar
Norske matskribentar
Forfattarar frå Leikanger
Elin Madsen

Elin Madsen () er ein norsk journalist og redaktør. Ho har mellom anan vore nettredaktør i BA og avisa Hordaland.

Elin Madsen kjem frå Bømlo. Ho er utdanna ved Universitetet i Bergen, og har graden Cand.mag. med faga samfunnskunnskap, massekommunikasjon og medievitskap, visuell kommunikasjon og litteraturvitskap (mellomfag). 

Madsen hadde sin fyrste journalistjobb i Bømlo-nytt, før ho vart tilsett i Sør-Varanger Avis (1983-1987) i Kirkenes. Ho var tilsett i BA (Bergensavisen) som journalist frå 1991, og nettredaktør i perioden 2005-2009. Madsen har også jobba i Bergens Tidende og NRK. Ho vart tilsett som ansvarleg redaktør i lokalavisa Hordaland på Voss i 2013. Madsen vart vald til leiar i sentralstyret i Norsk lymfødem- og Lipødemforbund i 2021.

Kjelder 

Norske journalistar
Norske redaktørar
Folk frå Bømlo
Tommy Tedesco

Thomas J. Tedesco () var ein USA-amerikansk studiomusikar og jazz- og bebopgitarist.

Tedesco spelte mellom anna på kjenningsmelodien til TV-seriane Bonanza, The Twilight Zone, Vic Mizzy sitt tema frå Green Acres, M*A*S*H, Batman og Elvis Presley's '68 Comeback Special. Tedesco var på skjermen i fleire fjernsynsshow, og spelte gitaristen Tommy Marinucci, eit medlem av Happy Kyne's Mirth-Makers i Fernwood 2 Night.

Tedesco vart av magasinet Guitar Player skildra som den mest innspelte gitaristen i historia og har spelt på tusenvis av innspelingar, fleire av dei hittar. Han har spelt med dei fleste toppmusikarane som arbeidde i Los Angeles-området, som The Beach Boys, The Mamas & the Papas, The Everly Brothers, The Association, Barbra Streisand, Jan and Dean, The 5th Dimension, Elvis Presley, Sam Cooke, Ella Fitzgerald, Frank Zappa, Ricky Nelson, Cher og Nancy og Frank Sinatra, i tillegg til Richard Harris-klassikaren «MacArthur Park». Han spelte på Jack Nitzsche sin «The Lonely Surfer», på Wayne Newton sin versjon av «Danke Schoen», B. Bumble and the Stingers sin «Nut Rocker», The Rip Chords sin «Hey Little Cobra», The Ronettes sin «Be My Baby», The Sandpipers sin «Guantanamera», The T-Bones sin «No Matter What Shape» og Nino Tempo & April Stevens sin versjon av «Deep Purple».

Utvald diskografi
When Do We Start (MPS, 1978)
Autumn (MPS, 1980)
Med Chet Baker
Blood, Chet and Tears (Verve, 1970)
Med Don Ellis
Haiku (MPS, 1974)
Med Lalo Schifrin
The Cincinnati Kid (filmmusikk) (MGM, 1965)
Music from Mission: Impossible (Dot, 1967)
More Mission: Impossible (Paramount, 1968)
Mannix (Paramount, 1968)
The Fox (filmmusikk) (MGM, 1968)
Che! (filmmusikk) (Tetragrammaton, 1969)
Kelly's Heroes (filmmusikk) (MGM, 1970)
Enter the Dragon (filmmusikk) (Warner Bros., 1973)
Gloria (Columbia, 1980)
Med Hugh Masekela
Herb Alpert / Hugh Masekela (Horizon, 1978)

Bibliografi

Kjelder
Denne artikkelen bygger på «Tommy Tedesco» frå ,  den 15. desember 2016. 
 oppgav desse kjeldene:

Bakgrunnsstoff

USA-amerikanske jazzgitaristar
Jazzfusion-gitaristar
Bebop-gitaristar
Folk frå Niagara Falls
USA-amerikanske studiomusikarar
The Wrecking Crew-medlemmar
Elvis Sings Flaming Star

Singer Presents Elvis Synging Flaming Star and Others er det 33. albumet til Elvis Presley. Det vart gjeve ut av RCA Records i stereo, PRS 279, i oktober 1968. Albumet var tilgjengeleg i fem månader i eit få utvalde butikkjeder med produkt frå Singer symaskinselskap som eit marknadsføringstriks i samband med det komande fjernsynsprogrammet som gjekk på NBC den jula. Singer var sponsor for programmet. Det vart gjeve ut på ny for normalt sal som Elvis Sings Flaming Star i mars 1969, og vart det første billigalbumet til Elvis Presley på RCA Camden. 1969-utgåva nådde 96. plassen på Billboard 200-lista. Det selde til gullplate i USA 15. juli 1999, og platina den 6. januar 2004.

Innhald
Alle songane på albumet var henta frå innspelinga for filmar Presley hadde spelt i, med unntak av «Tiger Man» frå julespesialen til Presley. Innspelinga av Chuck Berry sin «Too Much Monkey Business» var ein oppvarming til innspelinga av filmsongar til Stay Away, Joe. Utanom «Flaming Star», som var tittelsongen til Presley-filmen med same namn som hadde kome ut på Elvis by Request i februar 1961, var ingen av songane gjevne ut tidlegare.

«Texas»-medleyen og «All I Needed Was the Rain» var høvesvis med i filmane Viva Las Vegas (1964) og Stay Away, Joe (1967), medan «Wonderful World» vart nytta i opninga av Live a Little, Love a Little (1968). «Flaming Star» var berre ein av to songar som vart spelt inn i filmen. Konsertversjonen av «Tiger Man» vart opphavleg ikkje nytta i NBC-programmet, men erstatta «Blue Christmas» for reprisen av sendinga sommaren 1969. Dette var det første konsertopptaket til Elvis som vart gjeve ut kommersielt. Dei andre songane på albumet vart ikkje nytta i filmane dei vart spelte inn for.

Sidan albumet oppnådde ein viss suksess då det kom ut på ny i 1969, valde RCA å fortsettje å gje billigversjonar av Presley-musikk på etiketten Camden fram til 1972. Desse platene var gjerne kortare enn vanleg, med unytta filmmusikkinnspelingar og andre rekkefølgje på songane enn originalalbuma. Dette albumet vart gjeve ut på ny i 1975 på Pickwick Records, og igjen på CD av Sony Music Entertainment i 2006.

Innhald

Lister

Album

Salstrofé

Kjelder
<div class="references-small">
Denne artikkelen bygger på «Elvis Sings Flaming Star» frå ,  den 15. desember 2016. 
 oppgav desse kjeldene:

Bakgrunnsstoff
Albumet på The Elvis Presley Record Research Database

Musikkalbum frå 1968
Musikkalbum frå 1969
Elvis Presley-album
RCA Records-album
Engelskspråklege album
All I Needed Was the Rain

«All I Needed Was the Rain» er ein song av Elvis Presley. Han vart skriven av Sid Wayne og Ben Weisman. Songen vart spelt inn 2. oktober 1967 i RCA sitt Nashville Studios. Han vart nytta i filmen Stay Away, Joe i 1968.
I filmversjonen snakkar Elvis mot slutten medan ein hund hyler i bakgrunnen. Gerry McLafferty skildrar songen som «blues-aktig og eit velkome innslag i filmen». Songen vart sidan gjeven ut på albumet Elvis Sings Flaming Star i 1968.

Kjelder
Denne artikkelen bygger på «All I Needed Was the Rain» frå ,  den 15. desember 2016. 
 oppgav desse kjeldene:

Bakgrunnsstoff
 

Elvis Presley-songar
Songar frå 1967
Songar skrivne av Sid Wayne
Songar med musikk av Ben Weisman
Huambo

Huambo, tidlegare Nova Lisboa (1928-1975), er den andre største byen i Angola, etter hovudstaden Luanda. Han er provinshovudstad for Huambo-provinsen. Byen ligg rundt 22 mil aust frå Benguela og 60 mil søraust frå Luanda.  Huambo er ein stasjonsby på Benguela-jernbanen (Caminho de Ferro de Benguela (CFB)), som går frå hamnebyen Lobito til den sørlegaste provinden i  the Den demokratiske republikken Kongo, Katanga. Huambo har ein flyplass, Albano Machado lufthamn (tidlegare Nova Lisboa lufthamn).

Kjelder
Denne artikkelen bygger på «Huambo» frå ,  den 15. desember 2016.  
 

 
Byar i Angola
Skipingar i 1912
The Eyes of Texas

«The Eyes of Texas» er ein song frå 1903 av John Sinclair, sett til melodien til «I've Been Working on the Railroad». Songen er knytt til University of Texas at Austin og University of Texas at El Paso, og vert sungen av tilsette og elevar ved desse universiteta under idrettsarrangement der Texas Longhorn Athletics deltar.

Songen vart opphavleg publisert i «Carmina Princetonia: The Princeton Song Book» som «Levee Song». 

Songen er blitt brukt i fleire filmar og Elvis Presley syng songen som ein del av ein medley med «The Yellow Rose of Texas» i Viva Las Vegas frå 1963. Songen vert sungen av Roy Orbison og Hank Williams jr. for å roe ned ei bråkande gruppe på ein countrybar i filmen Roadie. Travis Redfish, som vert spelt av Meat Loaf, syng med på songen.

Kjelder
Denne artikkelen bygger på «The Eyes of Texas» frå ,  den 15. desember 2016. 
 oppgav desse kjeldene:
 «It’s a Century Later, and the Eyes of Texas are Still Upon You»  Support UT news story from March 2003 concerning the centennial of The Eyes of Texas
 Film review of «Giant»  - Henta 15. desember 2016
 The Alamo - Henta 15. desember 2016
 «The Eyes of Texas Are Upon Excellence Award Winners» 
 P.D.Q. Bach. «VI. Chorus and Finale». Oedipus Tex and Other Choral Calamities. CD. Telarc CD-80239, 1990.

Bakgrunnsstoff

Songar frå 1903
Songar om Texas
Nora Mørk

Nora Mørk () er ein norsk handballspelar frå Oslo som frå august 2016 spelar på den ungarske toppklubben Győri ETO. Sidan 2013 har den venstrehendte rykkrom-spelaren vore den fremste angrepskrafta i det norske landslaget. Mørk vart europameister i 2010, 2014 og 2016, verdsmeister i 2015 og vann OL-bronse i 2016.

Aktiv
Talentfulle Mørk spelte på Bækkelagets Sportsklub i 2007 og -08, bortsett frå ei kort tid i danske Aalborg. Sesongen 2008/09 var ho aktiv i Oslo-laget Njård IL. Sommaren 2009 melde ho overgang til Noregs beste handballag på kvinnesida, Larvik HK. Gjennom sju sesongar i Larvik vann ho ei mengd norske seriemeister-titlar og NM-finalar, trass i fleire skadeavbrot i nokre av dei fyrste sesongane. Sommaren 2016 vart ho overført til ungarske Györi ETO.

Mørk debuterte på det norske landslaget den 21. september 2010 mot Romania og tok del i handball-EM 2010. Ho til dels imponerte i debutmeisterskapen, og frå sin plass som høgre kantspelar skåra ho 23 mål og var mykje delaktig i at Noreg triumferte. Langvarige kneskadar sette henne utanfor meisterskaps-turneringane dei neste to åra. I verdsmeisterskapen 2013 var ho Noregs toppskårar med sine 30 mål. Året etter var ho sentral på det norske laget som vann EM 2014. Ho kom då med i meisterrekka (All Star Team) som beste høgre rykkrom-spelar, og var med sine 41 mål atter norsk toppskårar. Under handball-VM 2015 vart ho verdsmeister og kom på ny med i meisterrekka som beste høgre rykkrom-spelar. Mørk var suveren toppskårar med 62 nettkjenningar i handballturneringa under Sommar-OL 2016, der Noreg vann bronse.

Merittar landslag
EM 2010: Gullmedalje etter 25–20 mot Sverige
 VM 2013: Nr 5 med Noreg
EM 2014: Gullmedalje etter 28–25 mot Spania
 VM 2015: Gullmedalje etter 31–23 mot Nederland
OL 2016: Bronsemedalje etter 36–26 mot Nederland
EM 2016: Gullmedalje etter 30–29 mot Nederland
 VM 2017: Sølvmedalje etter 21–23 mot Frankrike
EM 2020: Gullmedalje etter 22–20 mot Frankrike
OL i 2021: Bronsemedalje etter 36–19 mot Sverige
 VM 2021: Gullmedalje etter 29–22 mot Frankrike

Kjelder
Denne artikkelen bygger på «Nora Mørk» frå ,  den 15. desember 2016.  
 

Norske handballspelarar
Verdsmeistrar i handball
Europameistrar i handball
Olympiske bronsemedaljevinnarar for Noreg
Medaljevinnarar under sommar-OL 2016
Norske deltakarar under sommar-OL 2016
Handballspelarar under sommar-OL 2016
Norske deltakarar under sommar-OL 2020
Handballspelarar under sommar-OL 2020
Spelarar i Handball-EM 2010 for kvinner
Spelarar i Handball-VM 2013 for kvinner
Spelarar i Handball-EM 2014 for kvinner
Spelarar i Handball-VM 2015 for kvinner
Spelarar i Handball-EM 2016 for kvinner
Spelarar i Handball-VM 2017 for kvinner
Spelarar i Handball-EM 2020 for kvinner
Folk frå Oslo
Völs

Völs er ein kommune i distriktet Innsbruck Land i forbundslandet Tirol i Austerrike. Kommunen har ei flatevidd på 5,62 km² og i kring 6 700 ibuarar. Landsbyen Völs ligg 574 meter over havet, og er i dag som ein forstad til byen Innsbruck.

Kjelder
Denne artikkelen bygger på «Völs (Tirol)» frå ,  den 15. desember 2016.  
 

Kommunar i Tirol
Fulpmes

Fulpmes er ein kommune i distriktet Innsbruck Land i forbundslandet Tirol i Austerrike. Kommunen har ei flatevidd på 16,8 km² og i kring 4 300 ibuarar. Landsbyen Fulpmes ligg i Stubaital 937 meter over havet, i kring 10 kilometer sørvest for byen Innsbruck.

Skihopparen Gregor Schlierenzauer er frå Fulpmes. Den norske skirennaren Erik Håker vann her den 21. januar eit verdscuprenn i storslalåm.

Kjelder
Denne artikkelen bygger på «Fulpmes» frå ,  den 15. desember 2016.  
 

Kommunar i Tirol
Neustift im Stubaital

Neustift im Stubaital er ein kommune i distriktet Innsbruck Land i forbundslandet Tirol i Austerrike. Kommunen har ei flatevidd på 248,9 km² og i kring 4 700 ibuarar. Landsbyen ligg 994 meter over havet, om lag 20 km sør om byen Innsbruck.

Turisme, særleg skiturisme er hovudnæring i kommunen. Store delar av Stubaieralpane med fjelltoppar opp til 3 500 meter over havet og fleire større isbrear ligg innafor kommunegrensene.

Kjelder
Denne artikkelen bygger på «Neustift im Stubaital» frå ,  den 15. desember 2016.  
 

Kommunar i Tirol
Mils

Mils er ein kommune i distriktet Innsbruck Land i forbundslandet Tirol i Austerrike. Kommunen har ei flatevidd på 6,91 km² og i kring 4 300 ibuarar. Landsbyen Mils ligg i Inndalen 605 meter over havet, tett ved Hall in Tirol.

Dei fleste ibuarane pendlar til arbeid utanfor kommunen, til dømes til forbundshovudstaden Innsbruck, ei 10 km i vest.

Kjelder
Denne artikkelen bygger på «Mils bei Hall» frå ,  den 15. desember 2016.  
 

Kommunar i Tirol
Axams

Axams er ein kommune i distriktet Innsbruck Land i forbundslandet Tirol i Austerrike. Kommunen har ei flatevidd på 22,2 km² og i kring 5 800 ibuarar. Landsbyen Axamas ligg 874 meter over havet, i kring 10 km vest-sørvest for Innsbruck. Kommunen omfattar også grendene Kristen og Bachl. 

Både under Vinter-OL 1964 og Vinter-OL 1976 fann dei aller fleste alpinøvingane stad i Axamer Lizum, eit stort skiområde lengst sør i Axams kommune.

Kjelder
Denne artikkelen bygger på «Axams» frå ,  den 15. desember 2016.  
 

Kommunar i Tirol